Bɔ́n bə́ Koré. Sáləmen. Dziá. Ǹtondôbə a ngábonde Síon á mīḿfūfúb miǹkǒl á yōb, 2A diŋ mim̀bɛ́ mí Síon a lodo bitɔbɔgɔ bí Yákɔb bísə. 3Bálɛ̂ ású dóe miǹláŋ mí dúmá, wa, tísɔn Zāmbá. 4Mə láŋá Rahab ai Babilón á táŋ ébá báyəm ma. Tɔ anə́ á nə́ naa, á Filistía, á Tir eyɔŋ ziŋ á Nubía, ńgɔ mod síma mod kala a ngábyáli. 5Dzam dá bə́ nə dzǎm kad ású Síon nâ: “Ábə̄ nyé, mod ósə a ngábyáli, ńdɔ̄ áfə Mədaŋ Yóbo émēn énye a wónō nyé." 6Ǹtondôbə a til á kálada məyɔŋ: "É vóm ví, kala sí, kala ka a ngábyáli." 7Hədá, bádzə̄m bə́ yiaga biá: “Bitam byámā bísə̄ bí nə̄ ábə wa.”